**TOIMENPITEET TYÖNANTAJAN ANTAESSA YKSIPUOLISEN SUOJELUTYÖMÄÄRÄYKSEN**

**Määritelmät:**

* Neutraliteettiperiaate:

Työtaistelutoimenpiteen ulkopuolella olevan virkamiehen oikeus kieltäytyä sen piiriin kuuluvien henkilöiden työtehtävien suorittamisesta. Neutraliteettioikeus kuitenkin väistyy, jos kysymys on suojelutyöstä.

* Virkaehtosopimuslaki 11 § 1 momentti
* Suojelutyö:

Työ, jonka tekeminen on työtaistelua toimeenpantaessa välttämätöntä kansalaisten hengen tai terveyden vaarantumisen ehkäisemiseksi tai taistelun vuoksi erityisesti vaarantuvan omaisuuden suojelemiseksi

* Virkaehtosopimuslaki 11 § 2 momentti

1. **Miten lakossa oleva virkamies toimii?**

Olet lakossa, jos työskentelet Länsi-Uudenmaan poliisilaitoksella riippumatta siitä, mihin yhdistykseen kuulut tai oletko järjestäytynyt. Lakossa olevan virkamiehen ei tarvitse noudattaa työnantajan suojelutyömääräystä. Liitto on sopinut työnantajan kanssa suojelutyöstä ja lakossa olevalle virkemiehelle luvan suojelutyöhön antaa vain liitto tai liiton paikallinen edustaja eli luottamusmies. Toimita kuitenkin tieto asiasta liittoon paikallisen luottamusmiehen kautta.

1. **Miten virkamies, joka ei ole lakossa, toimii?**

Virkamiehen, joka ei ole lakossa, tulee tehdä vain tavanomaiset, jokapäiväiset tehtävänsä. Hänellä on oikeus kieltäytyä lakon piiriin kuuluvien henkilöiden työtehtävien suorittamisesta (oikeus pysyä puolueettomana lakon aikana = neutraliteettioikeus). Neutraliteettioikeus kuitenkin väistyy, jos kysymys on suojelutyöstä. Suojelutyön määrittely voi kuitenkin yksittäistapauksessa olla vaikeaa.

**Toimi näin:**

* Jos kyse on selkeästi osapuolten sopimasta suojelutyöstä, suorita tehtävä määräyksen mukaisesti.
* Jos tilanne on mielestäsi epäselvä, ole välittömästi yhteydessä SPJL:n lakon keskusjohtoon (puh. 050 441 7284. Huom! numero on käytössä vain tähän tarkoitukseen)
  + Lakon keskusjohto linjaa, onko kysymys sovitusta suojelutyöstä vai ei. Jos kyse ei ole suojelutyöstä, sinulla on oikeus kieltäytyä sen suorittamisesta.

1. Ilmoita kieltäytymisesi perusteluineen työnantajalle ensin suullisesti.

* Peruste kieltäytymiseesi on se, että kyse ei ole sovitusta suojelutyöstä ja siten sinun ei tarvitse sitä tehdä.

1. Täytä myös liiton valmis kieltäytymislomake ja toimita se mahdollisimman pian työnantajalle.
   * Mikäli työnantaja ei hyväksy kieltäytymistäsi,
2. Suorita tehtävä määräyksen mukaisesti
3. Vaadi tehtävän jälkeen kirjallisesti (sähköposti) työnantajaa perustelemaan antamansa suojelutyömääräys sinulle kirjallisesti.
4. Toimita työantajan kirjallinen vastaus liittoon ja/tai tieto tilanteesta, jossa työnantaja ei suostu antamaan vastausta kirjallisena osoitteeseen [lakko@spjl.fi](mailto:lakko@spjl.fi).

**Kieltäytyminen työantajan määräämästä suojelutyöstä**

**Nimi:**

**Päiväys:**

Kyseessä on virkamiesyhdistyksen toimeenpanema laillinen lakko. Työnantajan ja liiton välillä on sovittu suojelutyöstä. Noudatan virkamiesyhdistyksen lakosta antamia ohjeita.

Kieltäydyn työnantajan määräämästä suojelutyöstä. Peruste kieltäytymiselleni on, että kyse ei ole sovitusta suojelutyöstä ja siten minulla on oikeus pysyä puolueettomana eli olla tekemättä lakossa olevien työtä (neutraliteettioikeus).